
ΕφΗΜΕΡΙΙ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
10 ΙΟΥΝΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

525 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση διδακτηρίου 
του 5ου Δημοτικού Σχολείου Σπάρτης Ν. Λακωνίας. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Αγιος Στέφανος Μπαταρία Χαλκίδας Νομού Εύ¬ 
βοιας. 2 


ΑΝΑΚΟΙΝΩΣΕΙΣ 

Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στο ΟΤ 57 περιοχής Ελληνορώσσων Δή¬ 
μου Ν. Ψυχικού και Αθηνών που απαλλοτριώθηκε υπέρ και με 
δαπάνη του ΟΣΚ, με σκοπό την ανέγερση διδακτηρίου του 4ου 
δημ. Σχολείου Νέου Ψυχικού. 3 

Ειδοποίηση για παρακατάθεση προσωρινής αποζημίωσης ιδιοκτη¬ 
τών έκτασης που βρίσκεται στην περιοχή Δήμου Αλίμου και που 
απαλλοτριώθηκε υπέρ και με δαπανη του ΟΣΚ, με σκοπό την 
ανέγερση διδακτηρίου του οου Γυμνασίου και του Λυκείου Αλι- 


μου.. 4 

Ειδοποίηση για παρακατάθεση αποζημίωσης ιδιοκτητών έκτασης 
που βρίσκεται στην περιοχή Δήμου Κορυδαλλού και που απαλλο¬ 
τριώθηκε υπέρ και με δαπανη του ΟΣΙΚ, για ανέγερση διδακτη¬ 
ρίου του 12ου Δημοτικού Σχολείου Κορυδαλλού. 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή έκδοσης οικοδομικών αδειών, για ένα χρόνο από την ημε¬ 
ρομηνία ισχύος της παρούσας, για κτίρια επαγγελματικής χρή¬ 
σης σε ποσοστό μεγαλύτερο απο το 25% της δυνάμενης δόμη- 


οης. 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 3266/889 (1) 


Αναγκαστική απαλλοτρίωση έκτασης για την ανέγερση διδακτηρίου του 
5ου Δημοτικού Σχολείου Σπάρτης Ν. Λακωνίας. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 


κών τινων απαλλοτριώσεων». 

\ 

2. Τις διατάξεις του άρθρου 17 του Α.Ν. 627/1968 «περί Οργανι¬ 
σμού Σχολικών Κτιρίων», σε συνδυασμό με τις διατάξεις του Ν. 513/ 
1976. 

3. Το από ΐδ.4.86 απόσπασμα πρακτικού από τη συνεδρίαση με 
αριθμό 7/1986 του Διοικητικού Συμβουλίου του Νομαρχικού Ταμείου 
Λακωνίας. 

4. Το από 19.12.85 πρακτικό καταλληλότητας της απαλλοτριούμε- 
νης έκτασης, που καταρτίστηκε από την κατά Νόμο Επιτροπή. 

5. Την Η/1022/16.2.87 απόφαση του Πρωθυπουργού και του 
Υπουργού Εθνικής Παιδείας και θρησκευμάτων (ΦΕΚ 84/87 τ.Β) 
σχετικά με τις αρμοδιότητες του Υφυπουργού Εθνικής Παιδείας και 
Θρησκευμάτων, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την ανέγερση διδακτηρίου του 5ου Δημοτι¬ 
κού Σχολείου Σπάρτης, έκτασης συνολικού εμβαδού 4133 μ 2 που βρί¬ 
σκεται στην περιοχή του Δήμου Σπάρτης και εικονίζεται με κλίμακα 
1:200 και με στοιχεία Α, Β, Γ, Δ, Ε, Ζ, Η, Θ, I, Κ, Λ, Μ, Ν, Ξ, Α στο 
κτηματολογικό διάγραμμα - πίνακα του Πολιτικού Υπομηχανικού 
Αντώνη Μιχαλόπολου, το οποίο έχει θεωρήσει στις 19.12.85 ο Προϊ¬ 
στάμενος του Τμήματος Πολεοδομίας και Πολεοδομικών Εφαρμογών 
της Νομαρχίας Λακωνίας Αρχιτέκτων Σπύρος Παυλάκος. 

Στην έκταση που απαλλοτριώνεται κηρύσσεται υπέρ του Σχολικού 
Ταμείου του 5ου Δημοτικού Σχολείου Σπάρτης και με δαπάνη του Νο¬ 
μαρχιακού Ταμείου Λακωνίας. 

Η απόφαση αυτή να δημοσιευθεί στην Εφημερίδα της Κυβερνήσε- 
ως. 

Αθήνα, 27 Μαΐου 1987 

01 ΥΠΟΥΡΓΟΙ 

ΥΦ. ΕΘΝ. ΠΑΙΔΕΙΑΣ & ΘΡΗΣ/ΤΟΝ ΟΙΚΟΝΟΜΙΚΟΝ 

Γ. ΚΩΝΣΤΑΝΤΙΝΙΔΗΣ ΔΗΜ. ΤΣΟΒΟΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Φ.121/813 (2) 

Καθορισμός των ορίων του αιγιαλού και δημιουργία ζώνης παραλίας 
στη θέση «Άγιος Στέφανος Μπαταρία Χαλκίδας Νομού Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάζεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της Ο. 208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 4.10.1985 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στην περιοχή «Αγιος Στέφα¬ 
νος - Μπαταριά - Χαλκίδας» και το από 30 Μαρτίου 1985 με κλίμακα 
1:500 τοπογραφικό διάγραμμα του Μ. Ασημάκη - Κ. Μπαρτζώκα 
Μηχανικούς που θεωρήθηκε την 29.4.1985 ·από τη Διεύθυνση Τεχνι¬ 
κών Υπηρεσιών της Νομαρχίας Εύβοιας και συνοδεύει την έκθεση της 
προαναφερόμενης Επιτροπής. 

4. Τη σύμφωνα γνώμη του Γενικού Επιτελείου Ναυτικού, που διατυ¬ 
πώθηκε στο 187.2/420/10.9.85 γνωμοδότηση του Γ.Ε.Ν. έγγραφό 
του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β.Δ/τος «περί εζαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1, παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

Επικυρώνουμε την από 4.10.1985 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από 30.3.1985 τοπογραφικό διάγραμμα, που τη συνοδεύει, 
το οποίο συντάχθηκε από τους Μ. Ασημάκη - Κ. Μπαρτζώκα, Μηχανι¬ 
κούς, με κλίμακα 1:500 και θεωρήθηκε την 29.4.1985 από την Διεύ¬ 
θυνση Τεχνικών Υπηρεσιών της Νομαρχίας Εύβοιας, επί του οποίου η 
πιο πάνω Επιτροπή, με κόκκινη γραμμή καθόρισε τα όρια του αιγιαλού, 
στη θέση Άγιος Στέφανος - Μπαταριά - Χαλκίδας και με κίτρινη 
γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως, 
σύμφωνα με τις διατάξεις του άρθρου 13 του Ν. 1078/1983. 

Χαλκίδα, 19 Μαΐου 1987 
Ο Νομάρχης 

ΕΥΤΥΧΗΣ ΚΟΝΤΟΜΑΡΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑΛΟΥ 
ΚΑΙ ΠΑΡΑΛΙΑΣ ΚΑΙ ΘΕΣΕΩΝ ΑΜΜΟΛΗΨΙΑΣ 
Για τον καθορισμό το πρώτον ή επανακαθορισμό των ορίων του αιγια- 
λού στη θέση Άγιος Στέφανος - Μπαταριά - Χαλκίδας. 

Στη Χαλκίδα σήμερα 4.10.85 οι υπογραφόμενοι: 

1) Ελευθέριος Κολόμβος Αναπ/τής Οικ.Έφορος χαλκίδας σαν Πρό¬ 


εδρος. 

2) Μαρία Φλουτσάκου Αναπ/τής Δ/ντής Τεχν. Υπηρεσιών Ν. Εύ¬ 
βοιας σαν μέλος. 

3) Γεώργιος Μπούρμπουλας Υπολιμενάρχης Χαλκίδας σαν μέλος 
που αποτελούμε την «Επιτροπή καθορισμού ορίων αιγιαλού και παρα¬ 
λίας και θέσεων αμμοληψίας», η σύνθεση της οποίας έχει καθορισθεί με 
την Ο. 208/181/26.4.82 κοινή απόφαση Υπουργών Προεδρίας της 
Κυβέρνησης και Οικονομικών και με την αριθ. 1388/24.1.85 από¬ 
φαση Νομάρχη Εύβοιας, που συγκλήθηκε με την αριθ. 13320/ 

24.9.85 πρόσκληση του Προέδρου της, μεταβήκαμε επί τόπου στην πε¬ 
ριοχή που προαναφέραμε, αφού λάβαμε υπόψη: 

1) Το από 14.9.84 έγγραφο με αριθμό πρωτ. 7444/ΆΦ Μελέτης 
της Δ/νσης Τεχν. Υπηρεσιών δια της οποίας ζητείται ο καθορισμός των 
ορίων αιγιαλού στην παραπάνω περιοχή. 

2) Το από 30.3.85 με κλίμακα 1: 500 τοπογραφικό διάγραμμα του 
Μηχανικού Μάκη Ασημάκη - Κων/νου Μπαρτζώκα σε τρεις πίνακες 
που ελέγχθηκε για την ακρίβεια της αποτύπωσης την 29.4.85 και θεω¬ 
ρήθηκε από τη Δ/νση Τεχν. Υπηρεσιών της Νομαρχίας Εύβοιας την 

29.4.85 όπως ορίζει το άρθρο 20 του Ν. 719/77. 

3) Τις διατάξεις του Α.Ν. 2344/40 όπως αυτός τροποποιήθηκε κα¬ 
θώς και τη σχετική Δικαστηριακή και Διοικητική Νομολογία. 

4) Την από επιτόπιο σχηματισθείσα αντίληψη για το πλάτος της βρέ¬ 
χόμενης ζώνης της ζώνης ξηράς και άλλα συναφή στοιχεία δηλ. 

α) Περιγραφή της μορφολογίας της περιοχής (βραχώδης, πεδινή, πε¬ 
ρίπου κλίση εδάφους, καταπτώσεις, βλάστηση, προσχωσιγενές έδαφος, 
ενδείξεις μεταβολής του αιγιαλού, ύπαρξη ή μη παλαιού αιγιαλού 
κ.λπ.). 

β) Κατάσταση της ακτής (διαβρώσεις, προσχώσεις, εκτελεσθέντα 
έργα κ.λπ.). 

γ) Κατάσταση θαλάσσιου χώρου (βάθη, ξέρες, ύφαλοι, ανάπτυγμα 
πελάγους). 

δ) Παλίρροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση, ένταση και συχνό¬ 
τητα πνεόντων ανέμων, ύψος κύματος κ.λπ.). 

5) Λοιπά στοιχεία που έλαβε υπόψη η Επιτροπή, όπως παλιά δια¬ 
γράμματα, μαρτυρικές καταθέσεις, τίτλος ιδιοκτησίας, έγγραφα 
Γ.Ε.Ν., προηγούμενοι καθορισμοί σε γειτονική περιοχή κ.λπ. καθώς 
και τα συμπεράσματα που εξήχθηκαν κατά την κρίση της Επιτροπής. 

6) Την 187.2/420/10.9.85 γνωμοδότηση του Γ.Ε.Ν., αποφασί¬ 
ζει: 

1) Καθορίζει επί του παραπάνω τοπογραφικού διαγράμματος: (σύμ¬ 
φωνα με τη γνωμοδότηση του ΓΕΝ). 

α) Την οριογραμμή του αιγιαλού με κόκκινη γραμμή 1,2 ... 84, 85 
της οποίας οι κορυφές εξασφαλίζονται. 

β) Την οριογραμμή της παραλίας με συνεχή κίτρινη πολυγωνική 
γραμμή 1, 2 ... 84 85 σε απόσταση 10 μ. από αυτήν του αιγιαλιού 
γιατί δεν εξυπηρετούνται οι σκοποί του άρθ. 7 και 1 του Α.Ν. 2344/40. 
Οι κορυφές της εξασφαλίζονται. 

2) Αποφαίνεται ότι υπάρχει παλαιός αιγιαλός και καθορίζει τούτον με 
συνεχή κυανή πολυγωνική γραμμή 1π, 2π ... 7π, 75. 

3) Δεν υπάρχουν κτίσματα στη ζώνη της παραλίας. 

Η Επιτροπή 
ΕΛΕΥΘ. ΚΟΛΟΜΒΟΣ 
* Τα Μέλη 

ΜΑΡΙΑ ΦΛΟΥΤΣΑΚΟΥ, Γ. ΜΠΟΥΡΜΟΥΛΑΣ 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Φ, 54458/9432 (3) 

Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στο ΟΤ 57 περιοχής Ελληνορώσσων Δήμου 
Ν. Ψυχικού και Αθηνών που απαλλοτριώθηκε υπέρ και με δαπάνη 
του ΟΣΧ, με σκοπό την ανέγερση διδακτηρίου του 4ου δημ. Σχο¬ 
λείου Νέου Ψυχικού. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΓΑΝΙ- 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π. 3402/1136/ 

28.5.85 (ΦΕΚ 259/τ. Δ/31.5.85) κοινή απόφαση των Υπουργών 
Παιδείας - Θρησκευμάτων και Οικονομικών, για την κήρυξη αναγκα¬ 
στικής απαλλοτρίωσης, υπέρ και με δαπάνη του Ο.Σ.Κ., έκτασης εμβα- 
δού 4.000 μ 2 (και σύμφωνα με το οριστικό διάγραμμα του κτηματο- 
γράφου 4140,57 μ 2 ), που βρίσκεται στο ΟΤ 57 της περιοχής 
Ελληνορώσσων στα όρια των δήμων Ν. Ψυχικού και Αθηναίων και 
προορίζεται για την ανέγερση διδακτηρίου του 4ου δημ. Σχολείου Ν. 
Ψυχικού κατέθεσε στο Ταμείο Παρακαταθηκών και Δανείων υπέρ των 
δικαιούχων ιδιοκτητών το ποσό 8.286,140 δρχ. αποζημίωση που κα¬ 
θορίστηκε σύμφωνα με την 2428/24.2.87 απόφαση του Εφετείου 
Αθηνών (συμπληρωματικό του ποσού των 126.105.500 δρχ. της προ¬ 
σωρινής αποζημίωσης που καθορίστηκε σύμφωνα με την 555/ 
17.6.1986 απόφαση του Μονομελούς Πρωτοδικείου Αθηνών της 
οποίας η παρακατάθεση δημοσιεύθηκε στο ΦΕΚ 1160/τ. Δ/ 
1.12.1986) και εκδόθηκε το υπ’ αριθ. 853480/16.4.1987 γραμμά¬ 
τιο σύστασης παρακαταθήκης για το ποσό 8.286.140 δρχ. (Ητοι συνο¬ 
λικό ποσά παρακατάθεσης 134.391.640 δρχ.). 

Αθήνα, 28 Μαΐου 1987 
Ο Δ/ντής Συντονιστής 
ΓΙΩΡΓΟΣ ΠΑΤΣΙΛΙΝΑΚΟΣ 

•-♦- 

Αριθ. Φ. Ε/158/10244 (4) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή Δήμου Αλίμου και που απαλλο¬ 
τριώθηκε υπέρ και με δαπάνη του ΟΣΚ, με σκοπό την ανέγερση δι¬ 
δακτηρίου του 3ου Γυμνασίου και του 2ου Λυκείου Αλίμου. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΓΑΝΙ- 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π. 6406/2455/ 

4.11.85 (ΦΕΚ 722/τ. Δ/4.12.85) κοινή απόφαση των Υπουργών 
Εθν. Παιδείας και Θρησκευμάτων και Οικονομικών, για την κήρυξη 
αναγκαστικής απαλλοτρίωσης, υπέρ και με δαπάνη του Ο.Σ.Κ., έκτα¬ 
σης εμβαδού 8.669,79 μ 2 που βρίσκεται στην περοχή Αλίμου και με¬ 
ταξύ των δρόμων Μιαούλη - Υψηλάντου - Λευκωσίας και προορίζεται 
για την ανέγερση διδακτηρίου του 3ου Γυμνασίου 82ου Λυκείου Αλίμου 
κατέθεσε στο Ταμείο Παρακαταθηκών και Δανείων υπέρ των δικαιού¬ 
χων ιδιοκτητών τηί προσωρινή αποζημίωση που καθορίσθηκε σύμ¬ 
φωνα με την 98/87 απόφαση του Μονομελούς Πρωτοδικείου Αθηνών 
και εκδόθηκε το υπ' αριθ. 858339/20.5.1987 γραμμάτιο σύστασης 
παρακαταθήκης για το ποσά 134.381.745 δρχ. 

Αθήνα, 2 Ιουνίου 1987 
Ο Δ/ντής Συντονιστής 
ΓΙΩΡΓΟΣ ΠΑΤΣΙΛΙΝΑΚΟΣ 


Αριθ. Φ. 52416/9843 (5) 

Ειδοποίηση για παρακατάθεση αποζημίωσης ιδιοκτητών έκτασης που 
βρίσκεται στην περιοχή Δήμου Κορυδαλλού και που απαλλοτριώ¬ 
θηκε υπέρ και με δαπάνη του ΟΣΚ, για ανέγερση διδακτηρίου του 
12ου Δημοτικού Σχολείου Κορυδαλλού. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΓΑΝΙ- 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π. 345/72/22.1.85 
(ΦΕΚ 17 τ. Δ’/1.2.85) κοινή απόφαση των Υπουργών Εθν. Παιδείας 
και Θρησκευμάτων και Οικονομικών, για αναγκαστική απαλλοτρίωση 
που κηρύχτηκε για ανέγερση διδακτηρίου του 12ου Δημ. Σχολείου Κο¬ 
ρυδαλλού υπέρ και με δαπάνη του Ο.Σ.Κ. έκτασης εμβαδού 3.200 μ 2 
που βρίσκεται στην περοχή του Δήμου Κορυδαλλού και μεταξύ Κέρκυ¬ 
ρας και ανωνύμων δρόμων κατέθεσε στο Ταμείο Παρακαταθηκών και 
Δανείων υπέρ των δικαιούχων ιδιοκτητών την αποζημίωση που καθορί¬ 
σθηκε σύμφωνα με την 128/28.7.86 απόφαση του Μονομελούς Πρω¬ 
τοδικείου Αθηνών και εκδόθηκε το υπ’ αριθ. 857448/14.5.1987 
γραμμάτιο σύστασης παρακαταθήκης για το ποσό 34.910.000 δρχ. 

Αθήνα, 2 Ιουνίου 1987 
Ο Δ/ντής Συντονιστής 
ΓΙΩΡΓΟΣ ΠΑΤΣΙΛΙΝΑΚΟΣ 

--- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 10311 (6) 

Αναστολή έκδοσης οικοδομικών αδειών, για ένα χρόνο από την ημερο¬ 
μηνία ισχύος της παρούσας, για κτίρια επαγγελματικής χρήσης σε 
ποσοστό μεγαλύτερο από το 25% της δυνάμενης δόμησης. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Το Ν. 1599/86 περί σχεσεων Κράτους - Πολίτη κ.λπ. 

2. Τις διατάξεις του από 17.7.1923 Ν. Δ/τος, όπως μεταγενέστερα 
τροποποιήθηκαν και ειδικότερα τα άρθρα 8 παρ. ! και 85 Α. 

3. Τις διατάξεις του υπ’ αριθ. 183 Π. Δ/το., ΦΕΚ 70Α. 

4. Την υπ’ αριθ. 71/6.5.87 πράξη του Δημοτικού Συμβουλίου του 
Δήμου Ν. Ψυχικού. 

5. Την από 26.5.87 γνωμοδότηση του ΣΧΟΠ Νομού, αποφασί¬ 
ζουμε: 

1. Αναστέλλουμε, για ένα χρόνο από την ημερομηνία ισχύος της πα¬ 
ρούσας, την έκδοση οικοδομικών αδειών στα διοικητικά όρια του Δήμου 
Ν. Ψυχικού, που αφορούν κατασκευή κτιρίων επαγγελματικής χρήσης 
σε ποσοστό μεγαλύτερο του 25% της δυνάμενης δόμησης. 

2. Της αναστολής εξαιρούνται οικοδομικές άδειες που έχουν υποβλη¬ 
θεί στη Δ/νση Πολεοδομίας Ανατ. Αττικής μέχρι την ημερομηνία 
ισχύος της ισχύος της παρούσας και είναι πλήρες σύμφωνα με Π. Δ/γμα 
από 8.9.83 ΦΕΚ 394/83 Δ «περί τρόπου έκδοσης οικοδομικών αδειών 
και ελέγχου των αναγειρομένων οικοδομών». 

Αγία Παρασκευή, 1 Ιουνίου 198Τ 
Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 


ΛΒΪΟ νθ ΕΘΝΙΚΟ ΤΥΠΟΓΡΑΦΕΙΟ 



